### Beslutning

Godkendt.

### Sagsfremstilling

## Resume og sagens baggrund

Ifølge Servicelovens § 18, skal Kommunalbestyrelsen årligt afsætte et beløb til støtte af frivilligt socialt arbejde. En del af disse midler afsættes til integrerende aktiviteter under § 18. Integrationsudvalget har tidligere fulgt [adresse] kriterier for uddeling af § 18-midler, dog med et tillæg til kriterierne. Disse er lagt som bilag.

For at det tydeligt fremgår til hvilke formål § 18-integrationsmidler kan søges, gives en præcisering af de særlige kriterier for § 18 integration. Derudover er det hensigtsmæssigt, at der bliver skabt en samstemning mellem formuleringerne i kriterierne for § 18 ordinære midler, § 79 pulje til frivillige aktiviteter på ældreområdet og § 18 integrationsmidler.

Christina Thomsen og procedurestart er ændret i forhold til tidligere, for at efterbehandlingsprocedure og udbetalinger kan foretages inden årets udgang. Dvs. at ansøgningsperioden er ændret fra oktober måned til at løbe fra d. 19. august til 15. september.

Integrationsrådet har haft kriterierne til gennemlæsning.

## Indstillinger

Direktøren indstiller, at kriterierne godkendes.

## Behandling

Integrationsudvalget, Økonomiudvalget, Kommunalbestyrelsen.

## Sagsfremstilling

I kriterier for tildeling af § 18 midler 2024, er de formelle, generelle kriterier for ansøgningens form og indhold beskrevet.

For §18 integrationsmidler anbefales det desuden:

Der kan gives støtte til frivillige organisationer og kommunale projekter.

Støtten gives hovedsageligt til aktiviteter og ikke til faste udgifter.

Kriterierne er en præcisering til foreningerne, så det tydeligt fremgår, til hvilke formål, § 18 integrationsmidler kan søges. Hermed erstattes de tidligere kriterier.

Forinden godkendelse af kriterierne, ønskes en drøftelse i Integrationsudvalget af, hvilke ansøgningsområder, der ønskes prioriteret i de særlige kriterier for § 18 integrationsmidler.

Det anbefales, at tildeling af §18-integrationsmidler følger nedenstående kriterier:

* Integrerende aktivitet på tværs af kulturer, herunder også etnisk dansk kultur
* Integrerende aktiviteter der er kulturformidlende og bygger netværk
* Kontinuerlige aktiviteter – f.eks. lektiehjælp, sportsaktiviteter, IT, sprogcafé, familiecafé
* Enkeltstående arrangementer – f.eks. udflugter og fester for familier
* Særlige indsatser for nyankomne

Der er ikke længere krav om skriftlig ansøgning af dispensation ved ændring af anvendelse af midler eller ved fortsættelse af aktiviteter til kommende år.

Christina Thomsen og procedure er ændret, så perioden følger ansøgningerne for de besluttede kriterier for §18. Ansøgningsperioden er fra 19. august til 15. september.

Kriterierne lægges som bilag.

## Økonomiske konsekvenser

Ingen.

### Sagens forløb

15/05/2024 Integrationsudvalget

Anbefales med en bemærkning om, at der indskrives i kriterierne, at det hvert år medio februar er muligt for nyopstartede foreninger samt eksisterende foreninger, som laver nye aktiviteter for nytilkommende flygtningegrupper, at søge mindre bevillinger fra en §18 ad hoc pulje.

Afbud: Tejs Winther, Jesper Johansen

[adresse]
Anbefales.